《寄答蜀方伯朱明虹 其二》
明代·游朴

芙蓉城阙锦江头，曾拥鸾笺侍唱酬。一去关河怜阻绝，几年鱼雁怨沉浮。

夜占益部星辰远，日对燕山雨雪愁。花径药阑风雅剩，何时重许嗣芳游。

作者简介：游朴（1526—1599），明福建福宁（今福建柘荣县）人，字太初。少聪慧，九岁能属文。万历二年进士，授成都府推官。入为大理寺评事。历迁刑部郎中。三任法曹，办案力求公正。官终湖广参政。有《藏山集》。